《次韵金汉臣雨后病起见寄》
元代·方回

一自蒲杯吊楚湘，倏成炎溽乍阴凉。
恨无枥上如飞马，往问斋中独宿床。
病起精神如雨止，怀归悉思与天长。
何时共□□诗说，直上高峰看夕阳。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。